

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. július 1.-i rendes ülésére**

**Óvoda-Iskola Telkiben Alapítvány Alapító Okirat módosítása**

**A napirendet tárgyaló ülés dátuma**: **2024.07.01.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:--**

**4. Tényállás bemutatása:**

Az alapítványok működését a Polgári Törvénykönyvről szóló 2013. évi V. törvény harmadik könyv hatodik része határozza meg.

Telki község Önkormányzata és néhai Kerese János, mint alapító, tartós közérdekű célra, 1992.évben létre hozta a Telki Nemzetiségi Óvodáért Alapítványt. Az alapítvány az elmúlt 30 év alatt átalakult, két alkalommal is új nevet vett fel és a kuratórium tagsága is több alkalommal változott.

Az Alapítvány 2016-ban változtatott a célján, az új cél csupán adminisztratív hiba miatt nem került bejegyzésre, most szükséges ennek rendezése. A cél helyesen:

***Az alapítvány célja, hogy az alapítói vagyon, adományok, támogatások és felajánlások, valamint pályázatok révén a Pipacsvirág Magyar-Angol Két Tanítási Nyelvű Általános Iskola és a Telki Község Önkormányzat által működtetett Telki Zöldmanó Óvoda működését segítse, emellett elősegítse a telki gyermekek és fiatalok Telki közéletében való aktív együttműködését, szabadidejük Telkiben való eltöltését.***

Továbbá szükség van a kuratórium elnökének, Koltai Piroska adatainak javítására, mert az elfogadó nyilatkozatban és az alapító okiratban eddig nem szerepelt helyesen a neve, tekintettel arra, hogy a teljes neve Koltai Piroska Margit.

A kuratórium tagjaiban változás következett be, szükséges ennek átvezetése, az előzetes egyeztetések eredményeként javaslom a jelenlegi kuratóriumi tagok helyett új tagnak **Nemes Veronika** és **Szalma Zsófia** megválasztását, akik a kuratóriumi tagságot nyilatkozatba foglaltan elvállalják.

Telki, 2024. június 26.

Deltai Károly

polgármester

**Határozati javaslat**

**Telki község Önkormányzat Képviselő-testületének**

**/2024. (VII. .) Önkormányzati határozata**

**Óvoda-Iskola Telkiben Alapítvány Alapító Okirat módosítása**

Telki község képviselő-testülete az **Óvoda-Iskola Telkiben** AlapítványAlapító Okiratát módosítja. A módosított Alapító Okirat a határozat melléklete.

Telki község Önkormányzat, mint alapító tudomásul veszi Pálfy Éva és Frész-Tóthné Egri Eszter kuratóriumi tagok 2024. június …………..-el történő lemondását.

Telki község képviselő-testülete Nemes Veronikát és Szalma Zsófiát az Alapítvány kuratóriumi tagjává megválasztja.

Telki község képviselő-testülete felhatalmazza a polgármestert az alapító okirat aláírására, felkéri az önkormányzat jogi képviselőjét, hogy a módosításhoz szükséges dokumentumokat nyújtsa be az illetékes bírósághoz a változások bejegyzése érdekében.

**Felelős:** polgármester

**Határidő:** folyamatos